b'\n_START_ARTICLE_\nOlesiundas\n_START_SECTION_\nIstorija\n_START_PARAGRAPH_\nMiesto teis\xc4\x97s Olesiundui suteiktos 1848 m. Miestas greitai augo ir tapo vienu did\xc5\xbeiausi\xc5\xb3 \xc5\xbevejybos uost\xc5\xb3 ir did\xc5\xbeiausias d\xc5\xbeiovintos \xc5\xbeuvies eksporto uostas Norvegijoje._NEWLINE_1904 m. sausio 23 d. nakt\xc4\xaf siaut\xc4\x97jo did\xc5\xbeiulis gaisras, kurio metu medinis miestas visi\xc5\xa1kai sudeg\xc4\x97. Gaisras kilo apvertus \xc5\xbeibalin\xc4\x99 lemp\xc4\x85 margarino fabrike. Jam greitai i\xc5\xa1plisti mieste pad\xc4\x97jo ta nakt\xc4\xaf siaut\xc4\x97jusi audra. Gaisras truko 16 valand\xc5\xb3. Sudeg\xc4\x97 850 nam\xc5\xb3. 10 000 gyventoj\xc5\xb3 vidury nakties liko be pastog\xc4\x97s, ta\xc4\x8diau tik vienas \xc5\xbemogus tame gaisre \xc5\xbeuvo. Po gaisro leista statyti tik m\xc5\xabrinius namus. Ma\xc5\xbedaug per septynerius metus did\xc5\xbeioji dalis Olesiundo buvo atstatyta. Visas miesto centras buvo atstatytas Art nouveau stiliumi, kuris garsina miest\xc4\x85 iki \xc5\xa1iol._NEWLINE_Vokietijos Kaizeris Vilhelmas da\xc5\xbenai m\xc4\x97go lankytis Sunnmore regione per atostogas. Po gaisro jis atsiunt\xc4\x97 4 laivus su med\xc5\xbeiagomis pastatyti laikinus b\xc5\xabstus ir barakus. Po planavimo etapo miestas buvo atstatytas to laikotarpiu vyravusiu Jugend stiliumi i\xc5\xa1 akmens, plyt\xc5\xb3 ir skiedinio._NEWLINE_Statyboms vadovavo apytiksliai 20 statybinink\xc5\xb3-vadov\xc5\xb3 ir 30 Norvegijos architekt\xc5\xb3, i\xc5\xa1silavinim\xc4\x85 daugiausia gavusi\xc5\xb3 Trondheime, \xc5\xa0arlotenburge ir Berlyne. Dauguma pastat\xc5\xb3 buvo pastatyti tarp 1904 ir 1907 met\xc5\xb3._NEWLINE_Po atstatymo miestas pasi\xc5\xbeymi ne\xc4\xafprastai vientisa architekt\xc5\xabra._NEWLINE_Miesto centre galima aplankyti nacionalin\xc4\xaf kult\xc5\xabros populiarinimo centr\xc4\x85 Jugenstilsenteret, supa\xc5\xbeindinant\xc4\xaf lankytojus su miesto gaisru, jo atstaymu Art Nouveau (arba Jugendstil) stiliumi._NEWLINE_Olesiundas \xc4\xafeina \xc4\xaf Art Nouveau tinkl\xc4\x85 (asociacija, \xc4\xafkurta 1999 m, siekianti i\xc5\xa1saugoti ir puosel\xc4\x97ti \xc5\xa1io stiliaus paminklus).\n_START_SECTION_\nGeografija\n_START_PARAGRAPH_\nOlesiundo savivaldyb\xc4\x97 u\xc5\xbeima 7 salas \xc5\xa1alies Mor\xc4\x97s ir Romsdalio regijone: Hessa, Asp\xc3\xb8y, N\xc3\xb8rv\xc3\xb8ya, Oksn\xc3\xb8y, Ellings\xc3\xb8y, Humla ir T\xc3\xb8rla. Miesto centras i\xc5\xa1sid\xc4\x97st\xc4\x99s Asp\xc3\xb8y and N\xc3\xb8rv\xc3\xb8y salose, tuo tarpu Hesoje ir Oksnojoje i\xc5\xa1sid\xc4\x97st\xc4\x99 individuali\xc5\xb3 nam\xc5\xb3 valdos. Antroji pagal dyd\xc4\xaf sala Elingsojus, buvo pasiekiama tik valtimi arba keliu per Skodj\xc4\x97s savivaldyb\xc4\x99. Bet 1987 m. buvo pastatytas tunelis po j\xc5\xabra tam, kad palengvinti susisiekim\xc4\x85 tarp salos ir miesto._NEWLINE_Nuo Bergeno Olesiundas nutol\xc4\x99s 236\xc2\xa0km \xc4\xaf \xc5\xa1iaur\xc4\x97s-\xc5\xa1iaur\xc4\x97s rytus, ribojasi su Hjorundo ir Geirangerio fjordais, pastarasis yra UNESCO pasaulinio paveldo s\xc4\x85ra\xc5\xa1e._NEWLINE_Savivaldyb\xc4\x97s plotas 93\xc2\xa0km\xc2\xb2. Turi 41 385 gyventoj\xc5\xb3, gyventoj\xc5\xb3 tankumas 430 \xc5\xbem. per km\xc2\xb2. 45 299 gyventoj\xc5\xb3 aglomeracijoje, \xc4\xaf kurios sud\xc4\x97t\xc4\xaf \xc4\xafeina kaimynin\xc4\x97s Sulos savivaldyb\xc4\x97s dalys. Be to savivaldyb\xc4\x97 turi tris ma\xc5\xbeas, atskiras miesto erdves \xe2\x80\x93 Hoffland, \xc3\x85rset ir Myklebost \xe2\x80\x93 su 1217 gyventoj\xc5\xb3._NEWLINE_Mieste vyrauja ry\xc5\xa1kus j\xc5\xabrinis klimatas su \xc5\xa1velniomis ir v\xc4\x97juotomis \xc5\xbeiemomis; \xc5\xa0al\xc4\x8diausi\xc4\x85 met\xc5\xb3 m\xc4\x97nes\xc4\xaf, saus\xc4\xaf, vidutin\xc4\x97 temperat\xc5\xabra 1,3 \xc2\xb0C. \xc5\xbdemiausia vis\xc5\xb3 laik\xc5\xb3 temperat\xc5\xabra, u\xc5\xbefiksuota Olesiundo Vigra oro uoste, buvo -11 \xc2\xb0C.\n_START_SECTION_\nEkonomika\n_START_PARAGRAPH_\nOlesiundas \xe2\x80\x93 vienas did\xc5\xbeiausi\xc5\xb3 ir svarbiausi\xc5\xb3 \xc5\xbevejybos uost\xc5\xb3 Norvegijoje. Miesto laivynas \xe2\x80\x93 vienas moderniausi\xc5\xb3 visoje Europoje. Olesiunde ir jo apylink\xc4\x97se taip pat i\xc5\xa1vystyta bald\xc5\xb3 industrija. Svarbus \xc5\xbevejybos ir \xc5\xbeuvies perdirbimo centras.\n_START_SECTION_\nKult\xc5\xabra\n_START_PARAGRAPH_\nNorvegijos Art Nouveau architekt\xc5\xabros centras, Jugendstilsenteret, \xc4\xafsik\xc5\xabr\xc4\x99s Olesiunde. Tai kartu ir muziejus ir \xc5\xbeini\xc5\xb3 centras su ekspozicija, pasakojan\xc4\x8dia miesto gaisro, Norvegijos ir visos Europos Art Nouveu/Jugendstil stiliaus istorij\xc4\x85._NEWLINE_Vietin\xc4\x97 futbolo komanda, \xc3\x85lesunds FK (AaFK) \xc4\xafkurta 1914 m. Pirm\xc4\x85kart komanda Norvegijos premier lygoje \xc5\xbeaid\xc4\x97 2003 sezone. Komandos naujoji arena, Color Line Stadion, atidaryta 2005 m. ir i\xc5\xa1sid\xc4\x97s\xc4\x8diusi apie 1\xc2\xa0km nuo miesto centro. Palaikymo klubas vadinasi "Stormen" ir jungia apie 2000 nari\xc5\xb3._NEWLINE_Vietinis laikra\xc5\xa1tis Sunnm\xc3\xb8rsposten, \xc4\xafkurtas 1882 m. ir i\xc5\xa1leid\xc5\xbeiamas 6 dienas per savait\xc4\x99. Olesiundas yra kasmetinio Norvegijos maisto festivalio vieta.\n_START_SECTION_\n\xc5\xa0vietimas\n_START_PARAGRAPH_\nOlesiunde yra Olesiundo universiteto kolegija (H\xc3\xb8gskolen i \xc3\x85lesund), su apytiksliai 1800 student\xc5\xb3 ir 150 darbuotoj\xc5\xb3. Olesiundo men\xc5\xb3 mokykla (\xc3\x85lesund Kunstskole) vaizduojam\xc5\xb3j\xc5\xb3 men\xc5\xb3 mokykla. N'